text: Escola Pia de Vilanova: Dia Universal de l'Infant
  Coincidint amb el Dia Universal de l'Infant, que cada 20 de novembre commemora l'aprovació de la Convenció sobre els Drets de l'Infant per part de l'Assemblea General de les Nacions Unides, la nostra Escola s'uneix a la proposta feta des de l'Ajuntament de Vilanova i la Geltrú i participarem en una activitat festiva i alhora reivindicativa.
  L'alumnat de Primària, juntament amb el de totes les escoles participants de Vilanova i la Geltrú, configuraran un mosaic humà el Dia Universal de l'Infant, que servirà com a imatge de difusió en les edicions posteriors de la jornada.
  Ens trobarem el dimecres 20 de novembre a les 9.15 h a la plaça de Soler i Carbonell, davant del Mercat del Centre. Esmorzarem pa amb xocolata. Muntarem la composició, damunt d'un dibuix prèviament fet a terra. Quan tots els nens i nenes alcin la mà, es prendrà una fotografia aèria. En el mosaic es llegirà el lema "Som aquí!".